CELEX: 32017R0992
Language: hu
Date: 2017-06-12 00:00:00
Title: A Bizottság (EU) 2017/992 végrehajtási rendelete (2017. június 12.) az (EU) 2016/2148 végrehajtási rendeletnek a Belarusz Köztársaságra való hivatkozások eltörlése tekintetében történő módosításáról

13.6.2017   
            
            
               HU
            
            
               Az Európai Unió Hivatalos Lapja
            
            
               L 149/66
            
         A BIZOTTSÁG (EU) 2017/992 VÉGREHAJTÁSI RENDELETE
   (2017. június 12.)
   az (EU) 2016/2148 végrehajtási rendeletnek a Belarusz Köztársaságra való hivatkozások eltörlése tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes harmadik országokból származó textiltermékek kétoldalú megállapodások, jegyzőkönyvek, egyéb megállapodások vagy egyéb különleges uniós importszabályozás hatálya alá nem tartozó behozatalának közös szabályairól szóló, 2015. június 9-i (EU) 2015/936 európai parlamenti és tanácsi rendeletre (1) és különösen annak 17. cikke (3) és (6) bekezdésére, valamint 21. cikke (2) bekezdésére,
   mivel:
   
               (1)
            
            
               Az (EU) 2015/936 rendelet egyes harmadik országokból származó textiltermékek behozatalára mennyiségi korlátozásokat állapított meg, amelyek az érkezési sorrendben történő kiszolgálás módszere alapján kerülnek felosztásra.
            
         
               (2)
            
            
               Az (EU) 2017/354 európai parlamenti és tanácsi rendelet (2) hatályon kívül helyezte a Belarusz Köztársaságból származó textil- és ruházati termékek behozatalára vonatkozó autonóm kontingenseket.
            
         
               (3)
            
            
               (EU) 2016/2148 bizottsági végrehajtási rendeletben (3) meghatározott mennyiségi kontingensek kezelésére vonatkozó szabályok a Belarusz Köztársaságból származó textil- és ruházati termékek tekintetében elavulttá váltak. A végrehajtási rendeletet ezért megfelelően módosítani kell.
            
         
               (4)
            
            
               Az e rendeletben előírt intézkedések összhangban állnak az (EU) 2015/936 rendelet 30. cikkével létrehozott, textiltermékekkel foglalkozó bizottság véleményével,
            
         ELFOGADTA EZT A RENDELETET:
   1. cikk
   Az (EU) 2016/2148 végrehajtási rendelet I. mellékletében a Belarusz Köztársaságra vonatkozó táblázat törlésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. június 12-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 160., 2015.6.25., 1. o.
   
   
      (2)  Az Európai Parlament és a Tanács (EU) 2017/354 rendelete (2017. február 15.) az egyes harmadik országokból származó textiltermékek kétoldalú megállapodások, jegyzőkönyvek, egyéb megállapodások vagy egyéb különleges uniós importszabályozás hatálya alá nem tartozó behozatalának közös szabályairól szóló (EU) 2015/936 rendelet módosításáról (HL L 57., 2017.3.3., 31. o.).
   
      (3)  A Bizottság (EU) 2016/2148 végrehajtási rendelete (2016. december 7.) az (EU) 2015/936 európai parlamenti és tanácsi rendelet értelmében a 2017. évre meghatározott textilkvóták kezelésére és elosztására vonatkozó szabályok megállapításáról (HL L 333., 2016.12.8., 32. o.).